Studente-uitreik ... God se liefde oor kulture, kerk en straat heen : jeug
Tydens die Junievakansie het studente van die Geref. Kerk Stellenbosch vir 'n week uitgereik na 'n gemeenskap in Idasvallei by Stellenbosch. Ons het saam met 'n kerk in daardie gemeenskap (Place of Praise en Worship) gewerk. Hoërskool- en naskoolse jeug van daardie gemeente het deel gevorm van die span. Hoewel dit binne ons tuisdorp plaasgevind het, het ons as span op 'n sentrale plek gebly en so besondere bande gesmee, dit het ook die "gaan heen" meer konkreet gemaak, al was dit slegs enkele kilometer.
Stellenbosch-studente reik uit na Volmoed-gemeenskap : jeug
'n Uitreik na die Volmoedgemeenskap word jaarliks aangepak deur die studente van die Geref. Kerk Stel lenbosch. En op 3 September 2011 was die GS2 (Geref. Studente van Stellenbosch)-span weereens verwelkom in Volmoed deur die sendeling Roy Reddy. Roy en die span, gelei deur Sonnika Swanepoel, het ses dae lank evangelisasiewerk in Volmoed gedoen. Die Woord is verkondig met behulp van boodskappe, poppekas, drama, mimiek en die breë-en-smal-wegplakkaat. Verder het die span die gemeenskap op verskeie maniere gewys hulle gee werklik om.
Ds. Kosie Smit : 27 Maart 1925 - 10 Junie 2011 : in dankbare herinnering
Oom Kosie - soos ons almal in die gemeente hom geken het - is in 1951 as die jong proponent Cornelius Hermanus Smit in die Geref. Kerk Kuruman bevestig. Dit was 'n uitgestrekte gebied en hy moes lang afstande oor slegte paaie aflê om sy huisbesoek te doen.
Dr. Benoon Duvenage : 2 Oktober 1924 - 19 Julie 2011 : in dankbare herinnering
Benoon was iemand wat gestudeer en bly lees het. Daarvan getuig sy twee doktorsgrade, voordragte, artikels, Bybelskoolaanbiedings en -publikasies sowel as sy preke. 'n Skerp, ontledende verstand kon dinge saamvat en diensbaar stel aan 'n gelowige lewensbenadering. Om die lig van die Woord ook in studie en wetenskap te laat skyn, daaroor het hy gedoseer en daarvoor 'n blywende belangstelling getoon.